Samtidig som fotballkvinner i flere andre land kjemper for bedre vilkår, går saken om at de norske landslagsdrakta går ned i lønn for at kvinnene skal få mer, fotballverden rundt.

– Historisk. Gratulerer til NISO og NFF. Hvem blir de neste?, skriver FIFPro, Den internasjonale spillerforeningen, på Twitter.

Laster Twitter-innhold Kunne ikke laste innhold, men du kan gå til twittermeldingen.

Stor interesse

Det internasjonale nyhetsbyrået Reuters fanget lørdag opp nyheten, som NRK omtalte først, og flere internasjonale medier har etter det skrevet om saken.

Nå skaper saken overskrifter hos en rekke internasjonale nettsteder, blant annet:

– Norges likestillingsavtale kommer i en tid når pengeforskjellene og andre vilkår mellom kvinner og menn er et høyaktuelt tema, skriver den britiske storavisen The Guardian.

Avisen nevner blant annet konflikten i dansk fotball der kvinnelandslaget tidligere i høst streiket i protest mot eget forbund og uenighet rundt den økonomiske avtalen.

Også i Irland er det dårlig stemning i kvinnelandslaget på grunn av det de mener er elendige arbeidsforhold. Ifølge Guardian har spillerne blant annet måttet skifte til treningsdress på offentlige toaletter fordi draktene skulle brukes videre av yngre landslag.

– FEKK NESTEN HJERTEBANK: Emilie Haavi finn nesten ikkje ord når NRK kan fortelle henne at landslagsjentene med hjelp frå sine mannslege kollegaer doblar lønna frå neste år Du trenger javascript for å se video. – FEKK NESTEN HJERTEBANK: Emilie Haavi finn nesten ikkje ord når NRK kan fortelle henne at landslagsjentene med hjelp frå sine mannslege kollegaer doblar lønna frå neste år

Over dobbelt så mye

Dagens norske avtale gjør også forskjell på kvinnene og mennene. Ifølge den får spillerne på herrelandslaget totalt 6,55 millioner i sin markedsavtale med NFF, mens kvinnelandslaget har en ordning med stipender som har en totalramme på omtrent 3.1 millioner, altså under halvparten av det gutta får.

Men fra 1. januar 2018 er det altså slutt på det. Gutta går ned i lønn slik at det blir enklere for NFF å gi kvinnene et lønnshopp.

2,1 millioner

– Vi blir et foregangsland på dette området, sa lederen for Spillerorganisasjonen (NISO), Joakim Walltin, til NRK fredag.

The Guardians artikkel er blitt retweetet av flere, blant andre Sports Illustrateds kjente fotballjournalist Grant Wall, som har over 2,1 millioner Twitter-følgere.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.